Стивън Хендри
Стивън Хендри () е шотландски професионален играч по снукър. Седемкратен световен шампион по снукър – рекорд в най-новата история на този спорт. Той е считан за един от най-добрите играчи за всички времена.

Кариера 

Хендри е роден на 13 януари 1969 в столицата Единбург. Кариерата му започва в ранна възраст. Става шампион на Шотландия по снукър за любители на 15-годишна възраст и на 16 години става професионалист.

Печели първата си световна титла през 1990 едва на 21 години и така става най-младият световен шампион. Доминира в снукъра през 90-те години. Последната му световна титла е от 1999 и по този начин надминава 6-те титли на другия доминант в световния снукър в неговата най-нова история – Стив Дейвис.

Рекорди 
Хендри държи няколко рекорди в снукъра:

 Спечелил е повече парични възнаграждения от кой да е друг играч (над 8 млн. паунда).
 Единадесет пъти достига до максималния брейк от 147 точки, три от които на големи финали.
 Има най-много брейкове от над 100 точки (т.нар. сенчъри) – над 750.
 Спечелил е най-много титли, които носят точки за световната ранглиста.
 През сезон 1990/91, въпреки че не печели световна титла, Хендри печели пет титли, които му носят точки за световната ранглиста. Това е рекорд за един сезон.
 Номер едно в световната ранглиста 8 поредни години – от 1990 до 1998.

Отличия 
Награден с Орден на Британската империя през 1994 и определен от BBC за спортист на годината на Шотландия през 1987 и 1996. Няколко пъти става играч на годината на Световната професионална асоциация по билярд и снукър.

Личен живот 
Жени се за Манди през 1995 и има двама сина – Блейн (р. 1996) и Картър (р. 2004). Обича да играе голф и покер в свободното си време със своя приятел и колега Марк Уилямс, двукратен световен шампион по снукър. Треньор и на двамата е Тери Грифитс, световният шампион за 1979. Хендри е привърженик на шотландския футболен клуб „Hearts“.

Сезон 2009/10

Външни препратки 
 Български сайт, посветен на Стивън Хендри
  Сайт посветен на Стивън Хендри 
  Профил на Стивън Хендри в World Snooker
  Профил на Стивън Хендри в Global Snooker Centre 
  Стивън Хендри в Snooker.org
  Стивън Хендри в Snookerclub.com 

Хендри, Стивън